./data/phi0474/phi005/phi0474.phi005.perseus-lat2.xml
M. Tullius Cicero
itaque in senatu continuo Cn  Lentulus et L  Gellius consules faciunt mentionem placere statui, si patribus conscriptis videretur, ne absentes homines in provinciis rei fierent rerum capitalium; causam Stheni totam et istius crudelitatem et iniquitatem senatum docent   aderat in senatu Verres pater istius, et flens unum quemque  senatorum rogabat ut filio suo parceret; neque tamen multum proficiebat; erat enim summa voluntas senatus  itaque sententiae dicebantur: CVM STHENIVS ABSENS  REVS FACTVS ESSET, DE ABSENTE IVDICIVM NVLLVM FIERI PLACERE, ET, Sl QVOD ESSET FACTVM, ID RATVM ESSE NON PLACERE